Dalia Švambarytė

Dalia Švambarytė (g. 1968 m. spalio 13 d.) – japonologė, orientalistė, Vilniaus universiteto Azijos ir transkultūrinių studijų instituto docentė, vertėja.Dalia Švambarytė. Visuotinė lietuvių enciklopedija. Nuoroda tikrinta 2022-02-18.

 Biografija 
Alma Mater – Sankt Peterburgo universitetas (baigė 1992 m.). 2005 m. apgynė daktaro disertaciją „Bai Juyi poezija kaip kiniškas intertekstas japonų klasikiniame tekste (lyginamoji studija)“.

Parengė pirmąjį  Japonų-lietuvių kalbų hieroglifų žodyną. Dėsto japonų kalbą, senąją kinų kalbą, Japonijos istoriją, klasikinę japonų literatūrą, Japonijos etnologiją bei kitus kursus.

2020 metais apdovanota Tekančios saulės ordinu su aukso spinduliais ir rozete už nuopelnus plėtojant akademinius mainus bei skatinant tarpusavio supratimą tarp Japonijos ir Lietuvos.Daliai Švambarytei įteiktas „Tekančios saulės ordinas su aukso spinduliais ir rozete“ apdovanojimas . Embassy of Japan in Lithuania. Nuoroda tikrinta 2022-02-18.

2023 metais apdovanota Šv. Jeronimo premija už klasikinės kinų ir japonų literatūros vertimus, gebėjimą prisitaikyti prie autoriaus stiliaus, atrasti savitą skambesį japoniškai ir kiniškai poezijai, perteikti japoniškojo prozinio, dramaturginio, liturginio žodžio subtilybes, už švarią ir turtingą vertimų kalbą."Šv. Jeronimo premija – VU mokslininkei, vertėjai Daliai Švambarytei"

2024 metais apdovanota Lietuvos didžiojo kunigaikščio Gedimino ordino Riterio kryžiumi už Rytų Azijos literatūrinio ir kultūrinio paveldo pristatymą, reikšmingai prisidedantį prie Lietuvos ir Japonijos kultūrinių ryšių palaikymo bei Lietuvos vardo garsinimo Japonijoje.Valstybės apdovanojimų įteikimo ceremonija https://www.lrt.lt/mediateka/irasas/2000320190 

 Bibliografija 

 Japonų–lietuvių kalbų hieroglifų žodynas. Vilnius: Alma Littera, 2002. 792 p. ISBN 9955-08-130-9.
 Intertekstualumas klasikinėje japonų literatūroje. Vilnius: Vilniaus universiteto leidykla, 2011. 296 p. ISBN 978-9955-33-622-8.
 Japonijos istorija, trečias pataisytas ir papildytas leidimas. Vilnius: Vilniaus universiteto leidykla, 2019. 680 p. ISBN 978-609-459-358-1.
 Klasikinės japonų literatūros antologija. Vilnius: Vilniaus universiteto leidykla, 2022. 1184 p. ISBN 978-609-07-0690-9 (spausdinta knyga), ISBN 978-609-07-0691-6 (skaitmeninis PDF).

 Vertimai 

 Takeda Izumo I, Takeda Izumo Ii, Miyoshi Shōraku, Namiki Sōsuke. „Sugavaros dailyraščio paslaptys“, 2019. Prieiga: Dramų stalčius.
 Murasaki Shikibu, Sakmė apie princą Gendži [Genji monogatari; The Tale of Genji], „Komparatyvistinė Rytų ir Vakarų estetika“, ed. Antanas Andrijauskas. Vilnius: Kultūros, filosofijos ir meno institutas, 2006, p. 446–508
 Bai Juyi, Amžinosios širdgėlos giesmė [Changhenge; Song of Eternal Sorrow], „Šiaurės Atėnai“, 28 (806), 2006, p. 6-7
 Laozi, tekstą iš senosios kinų kalbos ir komentarus iš dabartinės kinų kalbos vertė Dalia Švambarytė. Vilnius: Vaga, 1997
 Ryunosuke Akutagawa. Citata iš išdegusio lauko [Karenoshō; From Withered Fields], „Naujoji Romuva“, 1995, Nr. 6–7, p.75–79
 Zeami. Užrašai apie išraiškos formą (I, II skyrius) [Fūshikaden; Teachings on Style and the Flower (ch. 1, 2)], „Kultūros barai“, 1996, Nr.1, p. 55–59, Nr. 8/9, p. 97–102
 Raul Hilberg. Nusikaltėliai. Aukos. Stebėtojai: žydų tragedija 1933–1945 [Perpetrators. Victims, Bystanders: The Jewish Catastrophe, 1933–1945], Vilnius: Mokslo ir enciklopedijų leidybos institutas, 1999
 Kenzaburo Oe. Asmeninė patirtis [Kojinteki na Taiken; A Personal Matter], Vilnius: Charibdė, 2001

 Šaltiniai 

 Nuorodos 

 VU ATSI puslapio informacija apie D. Švambarytę
 Laudacija Daliai Švambarytei

Kategorija:Lietuvos japonistai
Kategorija:Vilniaus universiteto dėstytojai
Kategorija:Lietuvos vertėjai